DNB beklager «antisemittisk» bankkortdesign

DNB beklager at en kunde fikk utstedt et egendesignet VISA-kort med en tegning som har støtt flere i det jødiske miljøet og fått den israelske ambassaden til å reagere.

ANTISEMTITTISK: DNB bekalger at dette bankkortet slapp gjennom kontrollen og ble sendt til kunden. Vis mer byoutline Den Israelske Ambassaden i Oslo/

Publisert: Publisert: 1. september 2015 17:39

Den israelske ambassaden har kontaktet banken om kortet etter at et bilde av det ble delt på sosiale medier. Ambassaden mener karikaturtegningen på kortet er av antisemittisk karakter.

– Vi har et system der kunder kan laste opp bilder for å få dem trykket på bankkortet. Så har vi et sett med strenge regler for hva som er tillatt og ikke. Vi sier nei til mange støtende bilder, men dette har dessverre sluppet gjennom kontrollen, sier informasjonsdirektør Even Westerveld i DNB til NTB.

Karikaturen som ble lastet opp i systemet, viser en mann med skjegg, krøllete hår og kalott som ler foran en haug med penger.

– Vi er veldig lei oss for at bildet ble trykket, og beklager dypt. Det skulle aldri skjedd, sier Westerveld, som sier banken har vært i kontakt med det jødiske miljøet om saken.

NTB har ikke kommet i kontakt med mannen som fikk kortet tilsendt. (©NTB)

Her kan du lese mer om Valuta